Bekendtgørelse for Færøerne om indsattes udgivelse af blad i Færøerne Arrest

I medfør af § 37, stk. 3, § 42, stk. 5, og § 105, stk. 2, i lov nr... af…, for Færøerne om fuldbyrdelse af straf m.v., og § 809, 1. pkt., i retsplejelov for Færøerne, jf. lov nr. 964 af 26. juni 2020, som ændret ved lov nr… af…, fastsættes:

**§ 1.** De indsatte i arresthuset har ret til at udgive blade, jf. straffuldbyrdelseslovens § 37, stk. 1.

*Stk. 2.* Kriminalforsorgsområdet har adgang til på forhånd at gennemlæse de indsattes blade. Kriminalforsorgsområdet kan forbyde offentliggørelsen af bestemte artikler, hvis sikkerhedsmæssige hensyn gør det påkrævet, eller indholdet groft forulemper enkeltpersoner, jf. straffuldbyrdelseslovens § 37, stk. 2.

**§ 2.** Straffuldbyrdelseslovens § 37 og reglerne i denne bekendtgørelse finder tilsvarende anvendelse for varetægtsarrestanter.

**§ 3.** Arbejdet med udgivelse af et blad skal foregå i de indsattes fritid, jf. dog stk. 2 og 3.

*Stk. 2.* I det omfang, det findes nødvendigt af hensyn til bladets udgivelse, kan kriminalforsorgsområdet bestemme, at redaktørens eller eventuelt redaktionens arbejde hermed honoreres efter reglerne i beskæftigelsesbekendtgørelsen.

*Stk. 3.* Overholder redaktøren eller redaktionen ikke de retningslinjer, der gælder for udgivelsen af bladet, kan kriminalforsorgsområdet tilbagekalde en godkendelse af aktiviteten som beskæftigelse, jf. stk. 2, og henvise redaktøren eller redaktionen til at udøve hvervet i fritiden.

**§ 4.** Kriminalforsorgsområdet kan fastsætte regler om gennemførelse af adgangen til på forhånd at gennemlæse de indsattes blade.

**§ 5.** Bekendtgørelsen træder i kraft den 1. juli 2023.

*Justitsministeriet, den*